cyanic-selkie/wikianc huggingface dataset:
মালালা ইউসুফজাই
জাতিসংঘের প্রস্তাব
২০১২ খ্রিষ্টাব্দের ১৫ অক্টোবর, জাতিসংঘের বৈশ্বিক শিক্ষার বিশেষ দূত তথা প্রাক্তন ব্রিটিশ প্রধানমন্ত্রী গর্ডন ব্রাউন হাসপাতালে মালালার সঙ্গে দেখা করেন এবং আমি মালালা স্লোগান ব্যবহার করে শিশু শিক্ষার ওপর একটি প্রস্তাব রাখেন। এই প্রস্তাবের দাবি ছিল যাতে শিক্ষা থেকে বঞ্চিত বিশ্বের ৬ কোটি ১০ লক্ষ শিশুকে ২০১৫ খ্রিষ্টাব্দের শেষে বিদ্যালয়মুখি হয়। এই প্রস্তাবে পাকিস্তান সরকারের কাছে সকল শিশুকে শিক্ষার সুযোগ করে দেওয়ার ও বিশ্বের সকল দেশে মেয়েদের প্রতি বৈষম্যকে অপরাধ বলে ঘোষণা করার আবেদন করা হয়।
বিচার
মালালার ওপর আক্রমণের পরের দিন পাকিস্তানের গৃহমন্ত্রী রেহমান মালিক ঘোষণা করেন যে আক্রমণকারী চিহ্নিত হয়েছে। পুলিশ বন্দুকধারী হিসেবে রসায়নের স্নাতক স্তরের ছার আত্তাউল্লাহ খানের নাম করেন। তারা এই আক্রমণের সঙ্গে জড়িত সন্দেহে ছয়জনকে গ্রেপ্তার করেন কিন্তু প্রমাণাভাবে তারা ছাড়া পেয়ে যায়।
২০১৪ খ্রিষ্টাব্দের ১২ জানুয়ারি, ইন্টার-সার্ভিসেস পাবলিক রিলেশনস ডিরেক্টর মেজর জেনারেল আসিম বাজোয়া ইসলামাবাদ শহরে সাংবাদিকদের বলেন যে, ইস্রারুর রহমান নামক একজন উগ্রপন্থীকে প্রথমে চিহ্নিত করে তার কাছ থেকে তথ্য সংগ্রহ করে মালালার ওপর আক্রমণের সঙ্গে যুক্ত উগ্রপন্থীদের সেনা, পুলিশ ও গুপ্তচর সংস্থার যৌথ অভিযানে গ্রেপ্তার করা হয়েছে। ২০১৫ খ্রিষ্টাব্দের এপ্রিল মাসে, সন্ত্রাসবাদ-বিরোধী বিভাগের বিচারপতি মোহম্মদ আমিন কুন্দি এই দশজনকে আজীবন কারাবাসের নির্দেশ দেন। কিন্তু কয়েক সপ্তাহের মধ্যে এই দশজনের মধ্যে আটজনকে গোপনে ছেড়ে দেওয়া হয়।
জাতিসংঘে বক্তৃতা
গর্ডন ব্রাউনের হস্তক্ষেপে ২০১৩ খ্রিষ্টাব্দের ১২ জুলাই মাসে মালালা সারা বিশ্বের পাঁচশ জন শিক্ষা আন্দোলনকর্মীর সামনে জাতিসংঘে ভাষণ দেন ও বিশ্বের সকলের জন্য শিক্ষার জন্য আবেদন করেন। তার ওপর আক্রমণের পরে এই ছিল তার প্রথম বক্তৃতা। জাতিসংঘের বৈশ্বিক শিক্ষার অংশ হিসেবে যুবসমাজ দ্বারা লিখিত শিক্ষার অধিকার সংক্রান্ত একটি সংকল্পপত্রও তিনি পাঠ করে শোনান। এই ঘটনাকে স্মরণ করতে জাতিসংঘ এই দিনকে মালালা দিবস বলে ঘোষণা করে। জাতিসংঘের মহাসচিব বান কি-মুন এই মঞ্চে মালালাকে একজন বীরাঙ্গনা বলে বর্ণনা করেন। প
আন্তর্জাতিক কর্মকাণ্ড
শিক্ষাপ্রসারের উদ্দেশ্যে মালালা ফান্ড নামে একটি দাতব্য তহবিল খোলা হয়। গর্ডন ব্রাউনের অনুরোধে ম্যাককিনসে অ্যান্ড কোম্পানির উপদেষ্টা ও ইউসুফজাই পরিবারের সদস্য শিজা শাহিদ এই তহবিলের প্রধান দায়িত্ব নেন। গুগলের সহকারী অধিকর্তা মেগান স্মিথ এই তহবিল বোর্ডের সদস্য। অ্যাঞ্জেলিনা জোলি নারীশিক্ষার জন্য মালালা ফান্ডে $ ২০০,০০০ প্রদান করেন। ২০১৫ খ্রিষ্টাব্দের ১২ জুলাই নিজের অষ্টাদশ জন্মদিনে এই তহবিলের সাহায্যে মালালা সিরিয়ার ১৪ থেকে ১৮ বছর বয়সী উদ্বাস্তু মহিলাদের জন্য লেবাননের বেকা উপত্যকায় একটি বিদ্যালয় ও কর্মশালা স্থাপন করেন। তিনি বিশ্বের নেতৃবৃন্দকে গুলির বদলে বইয়ের ওপর জোর দিতে আবেদন করেন।
নোবেল শান্তি পুরস্কার
২০১৪ খ্রিষ্টাব্দের ১০ অক্টোবর, শিশুদের প্রতি অবিচারের বিরুদ্ধে ও শিক্ষার অধিকারের লড়াইয়ের জন্য মালালা ইউসুফজাই ও ভারতীয় সমাজকর্মী কৈলাশ সত্যার্থীকে নোবেল শান্তি পুরস্কার প্রদান করা হয়। মাত্র ১৭ বছরে মালালা এই পুরস্কারলাভের সময় বিশ্বের সর্বকনিষ্ঠ নোবেলজয়ীর সম্মান লাভ করেন। ১৯৭৯ খ্রিষ্টাব্দে পদার্থবিজ্ঞানী আব্দুস সালামের পর তিনি দ্বিতীয় পাকিস্তানি নাগরিক যিনি এই পুরস্কার লাভ করেন। তার নোবেল জয় সম্বন্ধে বিভিন্ন মহলে মিশ্র প্রতিক্রিয়া দেখা যায়।
২০১৪ ইগুয়ালা গণ অপহরণের বিরুদ্ধে প্রতিবাদ জানাতে মেক্সিকোর একজন নাগরিক এই পুরস্কার প্রদান অনুষ্ঠানে বাধা দিলেও নিরাপত্তারক্ষীরা তাকে দ্রুত সরিয়ে নিয়ে যান। মালালা পরে এই ব্যক্তির প্রতি সহমর্মিতা প্রকাশ করেন।
রচনা
ইসলাম অবমাননার দায়ে অভিযুক্ত করে সারা পাকিস্তান বেসরকারি বিদ্যালয় ফেডারেশন তাদের এক লক্ষ বাহান্ন হাজার বিদ্যালয়ে এই বইটিকে নিষিদ্ধ ঘোষণা করে। পাকিস্তানের সম্পাদক আনসার আব্বাসি মন্তব্য করেন যে, এই বই মালালার সমালোচকদের মতকেই পোক্ত করে যে, তিনি পাকিস্তান ও ইসলামবিরোধী একজন পশ্চিমী দালাল।
২০১৪ খ্রিষ্টাব্দে আই অ্যাম মালালা: হাউ ওয়ান গার্ল স্টুড আপ ফর এডুকেশন অ্যান্ড চেঞ্জড দ্য ওয়ার্ল্ড (I Am Malala: How One Girl Stood Up for Education and Changed the World) নামে এই বইয়ের একটি শিশু সংস্করণ প্রকাশিত হয়। এই বইয়ের অডিও বা শ্রবণযোগ্য সংস্করণটি ২০১৫ খ্রিষ্টাব্দের সেরা শিশুদের অ্যালবামের জন্য গ্র্যামি পুরস্কার জিতে নেয়।
পুরস্কার ও সম্মাননা
thumb|[[শাখারভ পুরস্কার প্রদান মঞ্চে মালালা, ইউরোপীয় সংসদ, নভেম্বর ২০১৩]]
মালালা ইউসুফজাই নিম্নলিখিত জাতীয় ও আন্তর্জাতিক পুরস্কার ও সম্মাননা লাভ করেন:
জনপ্রিয় মাধ্যমে
২০১৫ খ্রিষ্টাব্দের ২ অক্টোবর মার্কিন চলচ্চিত্র নির্মাতা ডেভিস গুগেনহাইমের পরিচালনায় হি নেমড মি মালালা নামক একটি তথ্যচিত্র মুক্তিলাভ করে।  ন্যাশনাল জিওগ্রাফিক চ্যানেল ২৯ ফেব্রুয়ারি এই চলচ্চিত্র সম্প্রচার করে।
বোজ্যাক হর্সম্যান নামক একটি টেলিভিশন ধারাবাহিকের স্টিল ব্রোকেন নামক একটি পর্বে, সেই পাকিস্তানি মেয়ে যে নোবেল পুরস্কার জিতেই চলেছে, এইরকম একটি উক্তিতে মালালার কথা উল্লেখ করা হয়।
সদর পাহাড় স্বায়ত্তশাসিত জেলা পরিষদ
সদর পাহাড় স্বায়ত্তশাসিত জেলা পরিষদ (এসএইচএডিসি) ভারতের মণিপুর রাজ্যের একটি স্বায়ত্তশাসিত জেলা পরিষদ। এটি মহকুমা জেলার মণিপুর অবস্থিত। এটি মণিপুর রাজ্যের ছয়টি স্বায়ত্তশাসিত জেলা পরিষদগুলির একটি এবং ভারতের পঁচিশটি স্বায়ত্তশাসিত অঞ্চলগুলির একটি ।অঞ্চলটি এখন কংপোকপি জেলাতে গঠিত হয়েছে। ডান|350x350পিক্সেল| উত্তর-পূর্ব স্বায়ত্তশাসিত বিভাগসমূহ
মৃণাল হক
মৃণাল হক (৯ সেপ্টেম্বর ১৯৫৮ - ২২ আগস্ট ২০২০) হলেন একজন বাংলাদেশী ভাস্কর। তিনি ঢাকার 'রাজসিক বিহার' ও রাজশাহী বিশ্ববিদ্যালয়ের গোল্ডেন জুবিলী টাওয়ার ভাস্কর্যের জন্য সর্বাধিক পরিচিত।
শিক্ষা
মৃণাল হক তৎকালীন পূর্ব পাকিস্তানের রাজশাহীতে জন্ম গ্রহণ করেন। রাজশাহী ক্যাডেট কলেজ ও রাজশাহী কলেজিয়েট স্কুল থেকে শিক্ষা গ্রহণ শেষে ১৯৭৭ সালে ঢাকা বিশ্ববিদ্যালয়ের চারুকলা ইন্সটিটিউটে ভর্তি হন। ১৯৮৪ সালে তিনি মাস্টার্স সম্পন্ন করেন।
কর্মজীবন
১৯৯৫ সালে মৃণাল আমেরিকাতে পাড়ি জমান এবং সেখানে তার প্রথম কাজ শুরু করেন। নিউইয়ার্ক সিটিতে অবস্থিত বাংলাদেশের দুতাবাসে তার প্রথম প্রদর্শনি প্রদর্শিত হয়। তিনি নিউইয়ার্কে এত বেশি কাজ করেন যে, নিউইয়ার্কের সরকারি টিভি চ্যানেলে তার একটি সাক্ষাৎকার ২৬ বার এবং সিএনএন চ্যানেলে ১৮ বার প্রচারিত হয়।
সমালোচনা
বাংলাদেশ সুপ্রিম কোর্টের সামনে গ্রিক দেবী থেমিসের অনুকরণে ভাস্কর্য স্থাপন করে সমালোচনার মুখে পড়েন।
মৃত্যু
তিনি ২২ আগস্ট ২০২০ শুক্রবার দিবাগত রাত আনুমানিক দুইটায় নিজ বাসায় মৃত্যুবরণ করেন।
ঝুঁটি (শারীরস্থান)
right|thumb|[[মুরগি|মোরগের বড় ঝুঁটি]] শারীরবিদ্যার দিক থেকে ঝুঁটি বলতে পাখির মাথার চাঁদি ও কপালে এক বিশেষ মাংসল অভিক্ষেপকে বোঝায়। মূলত গ্যালিফর্মিস বর্গভুক্ত পাখি, অর্থাৎ গৃহপালিত মোরগ-মুরগি, মথুরা ও টার্কিদের দেহে এ বৈশিষ্ট্যটি লক্ষ্য করা যায়। স্ত্রী পাখিদের তুলনায় পুরুষ পাখিদের দেহে ঝুঁটি আকারে বড় ও দৃষ্টিনন্দন হয়। এ বর্গের পাখিদের স্ত্রী ও পুরুষ পার্থক্য করতে ঝুঁটি ব্যবহৃত হয়।
গৃহপালিত মোরগ-মুরগির বেলায় ঝুঁটির রঙ লাল হয়। অন্যান্য পাখির ক্ষেত্রে এর বর্ণ লাল থেকে ধূসর, নীল এমনকি হলুদও হতে পারে। টার্কিদের ঝুঁটি উজ্জ্বল লাল থেকে গাঢ় নীল পর্যন্ত হয়। ঝুঁটি দেখে পাখির শারীরিক সুস্থতা ও প্রজনন ক্ষমতা আঁচ করা যায়। বৈজ্ঞানিক গবেষণায় দেখা গেছে যে মুরগির ঝুঁটির দৈর্ঘ্য বড়, তা বেশি ডিম দেয়। এছাড়া বিভিন্ন রান্নায়ও ঝুঁটি ব্যবহার করা হয়।
গৌড় অভিনন্দ
গৌড় অভিনন্দ প্রাচীন বঙ্গদেশের এক সংস্কৃত কবি ছিলেন।
উল্লেখ
শার্ঙ্গধর ১৩৬৩ খ্রিষ্টাব্দে রচিত তার শার্ঙ্গধর-পদ্ধতি নামক গ্রন্থে গৌড় অভিনন্দ রচিত দুইটি শ্লোকের উল্লেখ করেন যার মধ্যে একটি শ্লোকের উল্লেখ শ্রীধরদাস তার সদুক্তিকর্ণামৃত নামক গ্রন্থে করেছেন, কিন্তু তার রচয়িতা হিসেবে তিনি শুভাঙ্গ নামক কবির নাম উল্লেখ করেছেন। এছাড়া গৌড় অভিধা বিহীন অভিনন্দ রচিত আরো দুইটি শ্লোক শার্ঙ্গধর-পদ্ধতি গ্রন্থে, আরো বাইশটি শ্লোক সদুক্তিকর্ণামৃত গ্রন্থে, পাঁচটি শ্লোক কবীন্দ্রবচনসমুচ্চয় গ্রন্থে, দুইটি শ্লোক সন্ধ্যাকর নন্দী রচিত রামচরিত কাব্যে এবং ছয়টি শ্লোক কল্হণের শুক্তিমুক্তাবলীতে উল্লেখ রয়েছে। গৌড় অভিধা বিহীন অভিনন্দ এবং গৌড় অভিনন্দ দুইজনেই একই ব্যক্তি বলে ঐতিহাসিক নীহাররঞ্জন রায় মত দিয়েছেন।
বিন্ধ্যবাসিনী, অছাম
বিন্ধ্যবাসিনী পশ্চিম নেপালের সেতী অঞ্চলের অছাম জেলার একটি গ্রাম উন্নয়ন সমিতি। ১৯৯১ সালের নেপালের জনশুমারি অনুসারে এর জনসংখ্যা ছিল ২৪০২ জন এবং খানার সংখ্যা ছিল ৪৮৫ টি। ২০০১ সালের শুমারি অনুসারে জনসংখ্যা ছিল ৩০৪১ জন এবং সাক্ষরতার হার ছিল ৩৭%। স্থানীয় বাসিন্দাদের প্রায় সবাই হিন্দুধর্মাবলম্বী।
জ্ঞানশ্রীমিত্র
জ্ঞানশ্রীমিত্র অতীশ দীপঙ্করের সমসাময়িক একজন বিখ্যাত ভারতীয় বৌদ্ধ পণ্ডিত ছিলেন।
সংক্ষিপ্ত জীবনী
জ্ঞানশ্রীমিত্র গৌড়ের অধিবাসী ছিলেন। তিনি প্রথম জীবনে হীনযান বৌদ্ধধর্মী হলেও পরবর্তীকালে মহাযান ধর্মমত গ্রহণ করেন। তিনি বিক্রমশীলা বিশ্ববিদ্যালয়ের আচার্য হিসেবেও জীবন অতিবাহিত করেন। তিনি কার্যকারণভাবসিদ্ধি নামক বিখ্যাত গ্রন্থ রচনা করেন।
সুব্রত (অভিনেতা)
শাহরুখ ফারদিন সুব্রত হলেন একজন বাংলাদেশী চলচ্চিত্র অভিনেতা।
কর্মজীবন
সুব্রত ১৯৮৫ সালে মহম্মদ হান্‌নান পরিচালিত রাই বিনোদিনী দিয়ে চলচ্চিত্রে আত্মপ্রকাশ করেন। পরবর্তীতে একই পরিচালকের মালা বদল ও মাইয়ার নাম ময়না চলচ্চিত্র দিয়ে বাংলাদেশী চলচ্চিত্রে শক্ত অবস্থান গড়ে তুলেন। প্রধান চরিত্রে তার অভিনীত অন্যান্য উল্লেখযোগ্য চলচ্চিত্র হল নারায়ণ ঘোষ মিতা পরিচালিত হারানো সুর (১৯৮৭), রফিকুল বারী চৌধুরী পরিচালিত চণ্ডীদাস ও রজকিনী (১৯৮৭), এফ কবির চৌধুরী পরিচালিত তালা চাবি, কামরুজ্জামান পরিচালিত সততা, মোস্তফা আনোয়ার পরিচালিত পুষ্পমালা, ইবনে মিজান পরিচালিত নাগজ্যোতি ও সাগর কন্যা।
ব্যক্তিগত জীবন
আশির দশক থেকে সুব্রত বাংলা সিনেমার জনপ্রিয় একজন অভিনেতা হিসাবে পরিচিত। তিনি তার দক্ষ অভিনয় দারা বহু জনপ্রিয় ছবি উপহার দিয়েছেন। তিনি অভিনয় জীবনে তার সহ অভিনেতা দোয়েলের সাথে প্রেমে জড়িয়ে জান, পরবর্তীতে ১৯৮৮ সালে তারা বিবাহ বন্ধনে আবদ্ধ হন। তাদের সংসার জীবনে দুটি সন্তান রয়েছে। তাদের কন্যা সন্তান প্রার্থনা ফারদিন দীঘি ইতিমধ্যে বাংলা সিনেমার একজন শিশু চরিত্রে জনপ্রিয়তা লাভ করেছেন।
সানা
থাম্ব|সানা শহরের মানচিত্র সানা (এছাড়া সানা'য়া; صنعاء Ṣan‘ā’, ইয়েমেনি আরবি: ) হল ইয়েমেনের বৃহত্তম শহর ও সানা গভর্নরেটের কেন্দ্রবিন্দু। সানা শহর গভর্নরেটের অংশ নয়, বরং এটি পৃথক প্রশাসনিক জেলা "আমানত আল-আসেমাহ" এর মাধ্যমে নিয়ন্ত্রিত হয়। ইয়েমেনের সংবিধান অনুযায়ী সানা দেশটির রাজধানী, যদিও ২০১৪-১৫ ইয়েমেনি অভ্যুত্থানের পর আন্তর্জাতিকভাবে সরকারের সকল প্রশাসনিক দপ্তর এডেনে স্থান্তরিত করা হয়েছে। ২০১৫ সালে মার্চে রাষ্ট্রপতি মানসুর হাদি কর্তৃক এডেনকে অস্থায়ী রাজধানী হিসাবে ঘোষণা করা হয়েছিল।
সানা পৃথিবীর সবচেয়ে প্রাচীনতম শহরগুলোর একটি। এটি পৃথিবীর সর্বোচ্চ রাজধানী শহরগুলোর মধ্যে একটি, সমুদ্রপৃষ্ঠ থেকে এর উচ্চতা ২,৩০০ মিটার (৭,৫০০ ফুট)। সানার আনুমানিক জনসংখ্যা প্রায় ১,৯৩৭,৫০০ জন (২০১২), যা তাকে ইয়েমেনের সর্ববৃহৎ শহরে পরিনত করেছে।
পুরাতন সানা শহর হল ইউনেস্কো ঘোষিত একটি বিশ্ব ঐতিহ্যবাহী স্থান।
ইতিহাস
২০১৭ সালের মে মাসে, রেড ক্রসের আন্তর্জাতিক কমিটর তথ্য অনুসারে কলেরা মহামারীটিতে ১১৫ জন নিহত এবং ৮,৫০০ অসুস্থ হয়ে পড়েছিল। ২০১৭ এর শেষের দিকে, সানায় আর একটি গৃহযুদ্ধ শুরু হয়, যা হাতিস এবং নিহত সাবেক রাষ্ট্রপতি সালেহের অনুগত বাহিনীর মধ্যে শুরু হয়েছিল।
জনসংখ্যা
কর্মসংস্থান এবং উন্নত মানের জীবনযাত্রার সন্ধানে গ্রামীণ জনসংখ্যার অভিবাসনের ফলে ১৯৬০ এর দশক থেকে শহরের জনসংখ্যা ব্যপক হারে বৃদ্ধি পেয়েছে। সানাসা হল বিশ্বের দ্রুত বর্ধনশীল রাজধানী শহর, যার জনসংখ্যা বৃদ্ধির হার ৭% ছিল,  এবং সামগ্রিকভাবে দেশটির বৃদ্ধির হার ৩.২%।  জনসংখ্যার প্রায় ১০% পুরাতন শহর এলাকাতে বাস করে, বাকি অংশটি বাইরের জেলাগুলিতে বাস করে।
ইহুদি সম্প্রদায়
ইহুদিরা খ্রিস্টপূর্ব ৫ম শতাব্দী থেকে ইয়েমেনে বসবাস করছে এবং এটি অন্যতম ঐতিহাসিক ইহুদি প্রবাস গঠন করেছিল। সানায় ইহুদিরা প্রথমে ঘামদান প্যালেস নামে পরিচিত পুরাতন টাওয়ারের ধ্বংসাবশেষের নিকটবর্তী আল- ক’র নামে পরিচিত প্রাচীরের মধ্যে বসতি স্থাপন করেছিল, কিন্তু ৬ষ্ঠ শতাব্দীর শেষদিকে শাসক রাজা কর্তৃক সেখান থেকে উচ্ছেদ করা হয়েছিল এবং শহরের অন্যদিকে চলে গিয়েছিল, যা আল-মারবাাকি নামে পরিচিত (এটি ফালাহী কোয়ার্টার নামেও পরিচিত)। সেখান থেকে তারা আবার উপড়ে পড়ে এবং আল-কোজালি নামে পরিচিত শহরের অংশে বসতি স্থাপন করে এবং অবশেষে সেখান থেকে সরে যায় এবং আল-সায়িলার আশেপাশে স্থায়ী হয়। ১৬৭৯ সালে মাওজা প্রবাস চলাকালীন তাদের আবার তাদের বাসস্থান থেকে উচ্ছেদ করা হয়েছিল। ১৬৮০ সালে শহরে ফিরে এসে তাদেরকে শহরের দেয়ালের বাইরে জমি দেওয়া হয়েছিল, যেখানে তারা নতুন ইহুদি কোয়ার্টার আল-কিউ (বর্তমানে কিউ-আল-উলুফি ) তৈরি করেছিল এবং যেখানে তারা এই সম্প্রদায়ের অবসান না হওয়া অবধি, ২০ শতকের মাঝামাঝি পর্যন্ত ছিল। ১৯৪৮ সালে ইস্রায়েলের রাজনৈতিক রাজ্য গঠনের পরে, প্রায় ৪৯,০০০ (আনুমানিক ৫১,০০০) ইয়েমেনি ইহুদিদের ইস্রায়েলে নিয়ে যাওয়া হয়েছিল, যাদের মধ্যে প্রায় ১০,০০০ সানা থেকে এসেছিলেন (দেখুন নিচের ইয়েমেনের ইংরাজী ভাষার বইটি ইহুদি ও মুসলমান: ক সুরক্ষা এবং সংযম অধ্যয়ন, ১৯১৮-১৯৪৯ ) ২০০৪ সালে উত্তর ইয়েমেনে শিয়া বিদ্রোহ শুরু হওয়ার আগ পর্যন্ত সানয় মূলত ইহুদিদের সংখ্যা ছিল না। ২০০৭ সালে হাতিসরা ইহুদি সম্প্রদায়কে সরাসরি হুমকি দিয়েছিল, রাষ্ট্রপতি সালেহ সরকারকে তাদের সানায় আশ্রয় দেওয়ার জন্য অনুরোধ করেছিল। ২০১০ মোতাবেক সরকারি সুরক্ষায় রাজধানীতে প্রায় ৭০০ জন ইহুদি বাস করত।
প্রশাসনিক বিভাগ
সাধারণভাবে সানা দুটি অংশে বিভক্ত: সানা পুরাতন শহর (আল কাদিমা) এবং নতুন শহর (আল জাহিদ)। পুরাতন অংশটি ছোট ও অনুন্নত, যা বিশ্ব ঐতিহ্যবাহী স্থান এবং নতুন অংশটি বড় বড় ইমারতসহ আধুনিক সুবিধা সমৃদ্ধ। ১৯৬০ এর দশকে, যখন সানা প্রজাতন্ত্রের রাজধানীর স্বীকৃতি পায়, তখন এর ব্যাপক উন্নয়ন সাধিত হয়।
সানার জেলাসমূহ:
নতুন শহর পুরাতন শহর
পরিবহন
ইয়েমেনের জাতীয় বিমান সংস্থা ইয়েমেনীয়া এর সদরদপ্তর সানায় অবস্থিত। সানা আন্তর্জাতিক বিমানবন্দর হল ইয়েমেনের প্রধান দেশীয় ও আন্তর্জাতিক বিমানবন্দর। বর্তমানে সেখানে কোন রেলওয়ে পরিবহন নেই, তবে ভবিষ্যতে করার পরিকল্পনা রয়েছে। এ শহরের প্রাথমিক পর্যায়ের পরিবহন ব্যবস্থা হল দাবাবস ও মিনিবাস, যা ১০ ভাগ যাত্রী পরিবহন করে। এছাড়া ট্যাক্সি একটি কমন পরিবহন ব্যবস্থা। সানার সাথে এডেন, তাজ সহ প্রধান প্রধান শহরসমুহের কোচ সার্ভিস চালু রয়েছে।
টাঙ্গাইল দারুল উলুম কামিল মাদ্রাসা
টাঙ্গাইল দারুল উলুম কামিল মাদ্রাসা বাংলাদেশের টাঙ্গাইল জেলার একটি উল্লেখযোগ্য আলিয়া মাদ্রাসা। বর্তমানে এটি ইসলামি আরবি বিশ্ববিদ্যালয় অধিভুক্ত একটি অনার্স মাদ্রাসা। মাদ্রাসাটি ১৯৫৯ সালে প্রতিষ্ঠিত হয়, এবং এটি টাঙ্গাইল শহরের সবচেয়ে বড় আলিয়া মাদ্রাসা। এটি অনেকের নিকট টাঙ্গাইল আলিয়া মাদ্রাসা নামেও পরিচিত। মাদ্রাসার এমপিও নাম্বার ৪২১১১৪২৪০১ এবং ইআইআইএন নাম্বার ১১৪৭২৭। মাদ্রাসার বর্তমান অধ্যক্ষের নাম মাওলানা সোহরাব হোসেন।
ইতিহাস
১৯৫৯ সালে টাঙ্গাইল অঞ্চলের শিক্ষার্থীদের মধ্যে ইসলামি শিক্ষা বিস্তারের জন্য এই মাদ্রাসাটি প্রতিষ্ঠা করা হয়। প্রতিষ্ঠার পর থেকেই মাদ্রাসাটি ইসলামি শিক্ষায় গুরুত্বপূর্ণ ভূমিকা রেখেছে। প্রতিষ্ঠার পরেই মাদ্রাসাটি তৎকালীন পূর্ব পাকিস্তান সরকার থেকে স্বীকৃতি লাভ করে। পরে বাংলাদেশের স্বাধীনতা লাভের পরে মাদ্রাসাটি বাংলাদেশ মাদ্রাসা শিক্ষাবোর্ডের অধীনস্থ হয়। এরপরে ২০০৬ সালে ইসলামী বিশ্ববিদ্যালয়ের আইনে মাদ্রসাটি ইবি অধিভুক্তি লাভ করে। এরপরে ২০১৬ সালে ইসলামি আরবি বিশ্ববিদ্যালয় প্রতিষ্ঠা হলে মাদ্রাসাটি সেখানে স্থানান্তরিত হয়।
মাদ্রাসাটি ২০২২ সালে একজন হিন্দু শিক্ষককে অধ্যক্ষ নিয়োগ দেওয়ার ফলে ব্যপক সমালোচনার মুখে পরে।  পরে অবশ্য হিন্দু শিক্ষককে অপসারণ করে সোহরাব হোসেনকে নিয়োগ প্রদান করা হয়।
গ্রেট ব্রিটেন
গ্রেট ব্রিটেন, বা ব্রিটেন , হল মহাদেশীয় ইউরোপের উত্তর-পশ্চিম উপকূল থেকে কিছু দূরে উত্তর আটলান্টিক মহাসাগরে অবস্থিত একটি দ্বীপ। এই দ্বীপের আয়তন । এটি ব্রিটিশ দ্বীপপুঞ্জ তথা ইউরোপের বৃহত্তম দ্বীপ এবং বিশ্বের নবম বৃহত্তম দ্বীপ। ২০১১ সালের জনগণনা অনুসারে এই দ্বীপের জনসংখ্যা ৬১,০০০,০০০। ইন্দোনেশিয়ার জাভা ও জাপানের হোনশুর পরেই এটি বিশ্বের তৃতীয় সর্বাধিক জনবহুল দ্বীপ। গ্রেট ব্রিটেনকে ঘিরে রয়েছে ১০০০টিরও বেশি ছোটো দ্বীপ। আয়ারল্যান্ড দ্বীপটি এই দ্বীপের পশ্চিম দিকে অবস্থিত।
এই দ্বীপটি গ্রেট ব্রিটেন ও উত্তর আয়ারল্যান্ড যুক্তরাজ্যের অঙ্গ। দ্বীপটি ইংল্যান্ড, স্কটল্যান্ড, ওয়েলস, উত্তর আয়ারল্যান্ড—এই চারটি অঞ্চলে বিভক্ত। এই চার অঞ্চলের রাজধানী যথাক্রমে লন্ডন, এডিনবরা, কার্ডিফ ও বেলফাস্ট। রাজনৈতিকভাবে, গ্রেট ব্রিটেন বলতে ইংল্যান্ড, স্কটল্যান্ড, ওয়েলস ও উত্তর আয়ারল্যান্ড এবং এই অঞ্চলের অন্তর্ভুক্ত পার্শ্ববর্তী দ্বীপগুলিকে বোঝায়।
গ্রেট ব্রিটেন রাজ্যটি ১৭০৭ সালের ইউনিয়ন আইন বলে স্কটল্যান্ড রাজ্য ও ইংল্যান্ড রাজ্যের (যা অধুনা ইংল্যান্ড ও ওয়েলস নিয়ে গঠিত ছিল) সঙ্গে যুক্ত হয়। এই ঘটনার প্রায় ১০০ বছর আগে, ১৬০৩ সালে, স্কটিশ রাজা ষষ্ঠ জেমস ইংল্যান্ডের রাজা হয়েছিলেন। কিন্তু ১৭০৭ সালেই প্রথম দুই দেশের পার্লামেন্ট সংযুক্ত রাজ্য গঠনের ব্যাপারে একমত হয়। এরপর ১৮০১ সালের ইউনিয়ন আইন বলে পার্শ্ববর্তী আয়ারল্যান্ড রাজ্য গ্রেট ব্রিটেনের অন্তর্ভুক্ত হয়। ১৯২২ সালে আয়ারল্যান্ডের ছয় ভাগের পাঁচ ভাগ অঞ্চল নিয়ে আয়ারল্যান্ড প্রজাতন্ত্র গঠিত হলে যুক্তরাজ্যের নাম হয় গ্রেট ব্রিটেন ও উত্তর আয়ারল্যান্ড যুক্তরাজ্য।
নামের উৎস
দুই হাজার বছরেরও বেশি সময় ধরে এই দ্বীপপুঞ্জ একটিমাত্র নামে চিহ্নিত হয়ে আসছে। গ্রিকো-রোমান (ক্ল্যাসিকাল) ভৌগোলিকেরা ব্রিটিশ দ্বীপপুঞ্জকে যে নামে চিহ্নিত করতেন, সেই নামগুলি থেকেই এই দ্বীপের বর্তমান নামের উৎপত্তি ঘটে। খ্রিস্টপূর্ব ৫০ অব্দ নাগাদ গ্রিক ভৌগোলিকেরা ব্রিটিশ দ্বীপপুঞ্জকে Prettanikē বা ওই জাতীয় নামে চিহ্নিত করতেন। যদিও রোমানরা ব্রিটেন দখল করার পর গ্রেট ব্রিটেন দ্বীপটি ব্রিটানিয়া নামে পরিচিত হয়। পরবর্তীকালে ক্যালিডোনিয়ার দক্ষিণে রোম-অধিকৃত ব্রিটেন রোমান ব্রিটেন নামে পরিচিত হয়।
গ্রেট ব্রিটেনের প্রাচীনতম যে নামটি জানা যায়, সেটি হল অ্যালবিওন (Ἀλβίων) বা ইনসুলা অ্যালবিওনাম। এই নামটির সম্ভাব্য উৎস দুটি হতে পারে। এক লাটিন অ্যালবাস বা সাদা (মহাদেশীয় ইউরোপ থেকে ডোভারের সাদা পার্শ্বদেশটি দেখা যায়, তার প্রসঙ্গক্রমে) অথবা অ্যালবিয়ান জাতির দ্বীপ, এই অর্থে। দ্বিতীয় নামের উৎসটি পাওয়া যায়, খ্রিস্টপূর্ব ষষ্ঠ শতকের ম্যাসালিওট পেরিপ্লাস ও পাইথেয়াসে।
প্লিনি দি এল্ডার (২৩–৭৯ খ্রিষ্টাব্দ) তার ন্যাচারাল হিস্ট্রি বইতে গ্রেট ব্রিটেনের এই বর্ণনা দিয়েছেন: "আগে এর নাম ছিল অ্যালবিয়ন। কিন্তু পরবর্তীকালে যে দ্বীপগুলির কথা আমরা এবার আলোচনা করব, সেই সব কটি দ্বীপই 'Britanniæ' নামে পরিচিত হয়।"
ব্রিটেন নামটি এসেছে নাটিন নাম ব্রিটেন, Britannia বা Brittānia, ব্রিটনদের দেশ, প্রাচীন ফরাসি Bretaigne (আধুনিক ফরাসিতেও Bretagne) এবং মধ্যযুগীয় ইংরেজি 'Bretayne, Breteyne থেকে। ফরাসি শব্দগুলি প্রাচীন ইংরেজি Breoton, Breoten, Bryten, Breten (বা Breoton-lond, Breten-lond'') শব্দগুলিকে প্রতিস্থাপিত করে। খ্রিস্টপূর্ব প্রথম শতাব্দী থেকেই রোমানরা ব্রিটিশ দ্বীপপুঞ্জকে ব্রিটানিয়া নামে চিহ্নিত করে আসছিল। এই নামটি এসেছে আনুমানিক খ্রিস্টপূর্ব ৩২০ অব্দের প্রাচীন গ্রিক পর্যটক পাইথেয়াসের বর্ণনা। এই বর্ণনায় উত্তর আটলান্টিক মহাসাগরের থুলে (সম্ভবত নরওয়ে) পর্যন্ত বিভিন্ন দ্বীপের বর্ণনা পাওয়া যায়।
মার্সিয়ান অফ হেরাক্লিয়া তাঁর পেরিপ্লাস মারিস এক্সটেরি গ্রন্থে এই দ্বীপপুঞ্জকে বলেছেন "প্রেটানিক দ্বীপপুঞ্জ" (αἱ Πρεττανικαὶ νῆσοι)।
এই দ্বীপের অধিবাসীদের বলা হত প্রিটেনি (Πρεττανοί) বা প্রেটানি। প্রিটেনি নামের উৎস ওয়েলস শব্দ প্রাইডাইন (অর্থাৎ, ব্রিটেন), যেটি এবং গোইডলিক শব্দ ক্রুইথেন (আয়ারল্যান্ডের প্রাচীন ব্রিথোনিক-ভাষী জাতি) শব্দদুটির উৎস এক। দ্বিতীয় নামটি পরে রোমানরা পিক্ট বা ক্যালিডোনিয়ান শব্দে অভিহিত করে।
"গ্রেট" শব্দের বিবর্তন
গ্রিক লেখক টলেমি তাঁর অ্যালমাজেস্ট (১৪৭–১৪৮ খ্রিস্টাব্দ) বইয়ে বৃহত্তর দ্বীপটিকে "বৃহৎ ব্রিটেন" (megale Britannia) ও আয়ারল্যান্ডকে "ক্ষুদ্র ব্রিটেন" (mikra Brettania) বলে উল্লেখ করেন। পরবর্তী গ্রন্থ জিওগ্রাফি-তে (১৫০ খ্রিস্টাব্দ) তিনি দ্বীপগুলির নামকরণ করেন। অ্যালয়িওন, আইওয়ের্নিয়া ও মোনা (আইল অফ ম্যান), এই নামগুলি এই দ্বীপের স্থানীয় নাম ছিল। সম্ভবত অ্যালমাজেস্ট লেখার সময় টলেমি এই পৃথক নামগুলি জানতেন না। সম্ভবত রোমানদের ব্রিটেন জয়ের পর থেকেই "অ্যালবিয়ন" নামটি অপ্রচলিত হয়ে পড়ে এবং "ব্রিটেন" নামটি গ্রেট ব্রিটেনের নাম হিসেবে জনপ্রিয় হয়ে ওঠে।
অ্যাংলো-স্যাক্সন যুগের পর "ব্রিটেন" শব্দটি একটি ঐতিহাসিক পরিভাষায় পর্যবসিত হয়। জিওফ্রে অফ মনমাউথ তাঁর ছদ্ম-ঐতিহাসিক হিস্টোরিয়া রেজাম ব্রিটানিয়া (১১৩৬ খ্রিস্টাব্দ) গ্রন্থে গ্রেট ব্রিটেন দ্বীপটিকে Britannia major ("বৃহত্তর ব্রিটেন") নামে চিহ্নিত করেন। খ্রিস্টীয় পঞ্চম ও ষষ্ঠ শতকে ব্রিটিশ দ্বীপপুঞ্জ থেকে কেল্টিক অভিনিবেশকারীরা আধুনিক ব্রিটানির কাছে যে মহাদেশীয় অংশে বসতি স্থাপন করেছিলেন, তাকে তিনি Britannia minor ("ক্ষুদ্রতর ব্রিটেন") নামে অভিহিত করেছিলেন। ১৪৭৪ সালে ইংল্যান্ডের রাজা চতুর্থ এডওয়ার্ডের কন্যা সিসিলি ও স্কটল্যান্ডের রাজা তৃতীয় জেমসের পুত্র চতুর্থ জেমসের বিবাহ প্রস্তাবে প্রথম আনুষ্ঠানিকভাবে "গ্রেট ব্রিটেন" কথাটি ব্যবহৃত হয়। ১৬০৪ সালে ইংল্যান্ডের রাজা প্রথম জেমস "কিং অফ গ্রেট ব্রিটেন, ফ্রান্স ও আয়ারল্যান্ড" উপাধি গ্রহণ করেছিলেন।
"গ্রেট ব্রিটেন" শব্দটির আধুনিক ব্যবহার
ভৌগোলিক দৃষ্টিকোণ থেকে "গ্রেট ব্রিটেন" বলতে গ্রেট ব্রিটেন দ্বীপটিকে এবং রাজনৈতিক দৃষ্টিকোণ থেকে ইংল্যান্ড, স্কটল্যান্ড ও ওয়েলসকে বোঝায়। যদিও কখনও কখনও সমগ্র যুক্তরাজ্যকেই গ্রেট ব্রিটেন বলে উল্লেখ করা হয়।
১৯৭৫ থেকে ২০০১ সাল পর্যন্ত যুক্তরাজ্যের সরকারি ইয়ারবুকে গ্রেট ব্রিটেনের বিপরীত অর্থেই "ব্রিটেন" শব্দটি ব্যবহৃত হত। ২০০২ সাল থেকে ইয়ারবুকে শুধুই "যুক্তরাজ্য" কথাটি ব্যবহৃত হয়।
সাদমান
রাজনৈতিক সংজ্ঞা
গ্রেট ব্রিটেন যুক্তরাজ্যের বৃহত্তম দ্বীপ। রাজনৈতিকভাবে গ্রেট ব্রিটেন বলতে সমগ্র ইংল্যান্ড, স্কটল্যান্ড ও ওয়েলসকে বোঝায়। উত্তর আয়ারল্যান্ড এর অন্তর্ভুক্ত নয়। আইল অফ উইট, অ্যাংলেসে, আইল অফ সিলি, হেব্রাইডস এবং ওর্কনি ও শেটল্যান্ড দ্বীপপুঞ্জ এর অন্তর্গত নয়। আইল অফ ম্যান ও চ্যানেল আইল্যান্ড ব্রিটিশ অধীনস্থ দ্বীপ। এগুলিও গ্রেট ব্রিটেনের অন্তর্গত নয়।
ইতিহাস
ইউরোপীয় মূল ভূখণ্ড থেকে একটি স্থলসেতুর মাধ্যমে এই অঞ্চলে প্রথম মানুষের আগমন ঘটে। নরফোকে ৮০০,০০০ বছরের পুরনো মানুষের পদচিহ্ন পাওয়া গিয়েছে। ৫০০,০০০ বছরের পুরনো জনবসতির সন্ধান পাওয়া গিয়েছে সাসেক্সের বক্সগ্রোভ কুয়েরিতে। ৩০,০০০ বছরের পুরনো আধুনিক মানুষের বসতির সন্ধান পাওয়া গিয়েছে গ্রেট ব্রিটেনে।
গ্রেট ব্রিটেন ১৪,০০০ বছর আগে পর্যন্ত আয়ারল্যান্ডের সঙ্গে এবং ৮,০০০ বছর আগে পর্যন্ত আধুনিক ডেনমার্ক ও নরওয়ের সঙ্গে একটি নিচু জলাভূমির মাধ্যমে যুক্ত ছিল। ব্রিস্টলের কাছে চেডডার জর্জে ইউরোপীয় মূল ভূখণ্ডের কিছু প্রাণীর দেহাবশেষ পাওয়া গিয়েছে। সঙ্গে একটি মানুষের মাথার খুলিও ('চেডডার ম্যান') পাওয়া গিয়েছে যেটি আনুমানিক খ্রিস্টপূর্ব ৭১৫০ অব্দের। অর্থাৎ, অন্যান্য প্রাণীর সঙ্গে মানুষও নিশ্চয় একটি ভৌগোলিক সেতুর মাধ্যমে ইউরোপের মূল ভূখণ্ড থেকে গ্রেট ব্রিটেনে এসেছিল। শেষ হিমবাহ যুগের শেষে হিমবাহগুলি গলতে শুরু করলে সমুদ্রপৃষ্ঠের উচ্চতা বৃদ্ধি পায়। এই সময় গ্রেট ব্রিটেন একটি দ্বীপে পরিণত হয়।
গ্রেট ব্রিটেনের লৌহযুগীয় অধিবাসীদের ব্রিটন বলা হয়। এরা একটি কেল্টিক ভাষায় কথা বলত। রোমানরা উত্তর ইংল্যান্ডের হ্যাড্রিয়ান'স ওয়াল পর্যন্ত দ্বীপের অধিকাংশ অঞ্চল জয়ের পর এটি প্রাচীন রোমান সাম্রাজ্যের ব্রিটানিয়া প্রদেশে পরিণত হয়। রোমান সাম্রাজ্যের পতনের ৫০০ বছর পর দক্ষিণ ও পূর্বের ব্রিটনরা একজোট হয়েছিল অবস্থা অনুপ্রবেশকারী জার্মানিক উপজাতিগুলির (এঙ্গেলস, স্যাক্সন ও জুটস, যাদের একত্রে অ্যাংলো-স্যাক্সন বলা হয়) দ্বারা বিতাড়িত হয়েছিল। একই সময় গেলিক উপজাতিগুলি আয়ারল্যান্ড থেকে উত্তর-পশ্চিমে অনুপ্রবেশ শুরু করে। এরা উত্তর ইংল্যান্ডের পিক্টস ও ব্রিটনদের গ্রাস করে নিয়ে নবম শতাব্দীতে স্কটল্যান্ড রাজ্য গঠন করে। স্কটল্যান্ডের দক্ষিণাংশ এঙ্গেলস দ্বারা শাসিত নরদামব্রিয়া রাজ্য গঠন করে। ১০১৮ সাল পর্যন্ত এই রাজ্যের অস্তিত্ব ছিল। শেষ পর্যন্ত দক্ষিণ-পূর্ব ব্রিটেনের অধিবাসীদের নাম এঙ্গেলস নামটির অপভ্রংশে ইংলিশ বা ইংরেজ জাতি নামে পরিচিত হয়।
জার্মানিক ভাষাভাষীরা ব্রিটনদের "ওয়েলশ" (Welsh) বলত। এই শব্দটি সাধারণত আধুনিক ওয়েলস অঞ্চলের অধিবাসী বোঝাতে ব্যবহৃত হয়। কিন্তু ওয়ালেস বা কর্নওয়াল পদবিগুলিতে এখনও এই শব্দটির অংশ দেখা যায়। ওয়েলশ থেকে নিজেদের পৃথক করতে ব্রিটনরা "কাম্রি" (Cymry) নামে নিজেদের অভিহিত করত। এই নামটি এখন কামব্রিয়া স্থাননামের মধ্যে সীমাবদ্ধ। ওয়েলস, কামব্রিয়া ও কর্নওয়াল অঞ্চলের ব্রিটনরা জার্মানিক জাতিগুলির মধ্যে মিশে যায়নি। তার ফলস্রুতিতে এখনও এই সব অঞ্চলে কিছু কেল্টিক ভাষার অস্তিত্ব রয়েছে। দক্ষিণ ব্রিটেনে জার্মানিক অনুপ্রবেশের সময় অনেক ব্রিটন আধুনিক ব্রিট্যানি অঞ্চলে চলে যায়। এখানে ব্রেটন নামে একটি কেল্টিক ভাষা ওয়েলস ও কর্নিশ ভাষা এবং এই ভাষার অপভ্রংশ রূপটি এখনও বর্তমান। নবম শতাব্দীতে একাধিক ড্যানিশ আক্রমণের ফলে উত্তর ইংল্যান্ডের রাজ্যগুলি ড্যানিশ অধিকারে আসে। এই অঞ্চলটি ডেনল নামে পরিচিত। ৯৫৯ খ্রিষ্টাব্দে সর্বশেষ রাজ্য নরদামব্রিয়া রাজা প্রথম এডগারের কাছে আত্মসমর্পণ করলে অবশ্য সবকটি ইংরেজ রাজ্য ইংল্যান্ড রাজ্যের অধীনে আসে। ১০৬৬ সালে নর্ম্যানরা ইংল্যান্ড জয় করে। এরপর একটি নর্ম্যান-ভাষী প্রশাসন চালু হয় এই দেশে। ১২৮২ সালে ওয়েলস আসে অ্যাংলো-নর্ম্যান অধিকারে। ষোড়শ শতাব্দীতে এই রাজ্য আনুষ্ঠানিকভাবে ইংল্যান্ডের সঙ্গে যুক্ত হয়।
১৬০৪ সালের ২০ অক্টোবর রাজা জেমস পৃথকভাবে ইংল্যান্ড ও স্কটল্যান্ডের সিংহাসনে আরোহণ করার পর নিজেকে "কিং অফ গ্রেট ব্রিটেইন, ফ্রান্স অ্যান্ড আয়ারল্যান্ড" বলে ঘোষণা করেন। ১৬২৫ সালে জেমসের মৃত্যুর পর ইংল্যান্ডের প্রিভি কাউন্সিল একটি ঘোষণাপত্র প্রস্তুত করেন। এই ঘোষণাপত্রে জেমসের ইচ্ছানুসারে "কিং অফ গ্রেট ব্রিটেন" কথাটি ব্যবহৃত হয়। জেমসের একাধিক উত্তরসূরি এই উপাধিটিই ব্যবহার করেছেন। যদিও এই সময় ইংল্যান্ড ও স্কটল্যান্ড আইনত পৃথক দেশ ছিল। ১৭০৬ সালে ইউনিয়ন ট্রিটি সাক্ষরিত হওয়ার পর ১৭০৭ সালে দুই দেশের সংসদে ইউনিয়ন আইন পাস হয়। এই আইনবলে যুক্তরাজ্য স্থাপিত হয়। ১৭০৭ সালের ১ মে একক পার্লামেন্ট ঘোষিত হয়। এই সনদ অনুসারে সমগ্র দ্বীপরাজ্যটি "গ্রেট ব্রিটেন যুক্তরাজ্য" নামে পরিচিত হয়।
ভূগোল
মহাদেশীয় ইউরোপের উত্তর-পশ্চিম উপকূলরেখায় ইউরোপীয় মহাদেশীয় সোপানে গ্রেট ব্রিটেন অবস্থিত। ইউরোপের মূল ভূখণ্ড থেকে এই দ্বীপপুঞ্জকে পৃথক করে রেখেছে উত্তর সাগর ও ইংলিশ চ্যানেল। ডোভার প্রণালীর কাছে মহাদেশীয় ইউরোপ ও গ্রেট ব্রিটেনের দূরত্ব মাত্র । উত্তর প্রণালী, আইরিশ সাগর, সেন্ট জর্জস প্রণালী ও কেল্টিক সাগর এই দ্বীপটিকে পশ্চিমে আয়ারল্যান্ড থেকে পৃথক করেছে। বিশ্বের বৃহত্তম সমুদ্রতল রেল টানেল চ্যানেল টানেল মহাদেশীয় ইউরোপের সঙ্গে গ্রেট ব্রিটেনের সংযোগ রক্ষা করেছে। ১৯৯৩ সালে এই টানেল নির্মাণ সমাপ্ত হয়। গ্রেট ব্রিটেনের উত্তর ও পশ্চিমাঞ্চল পর্বতময় এবং পূর্ব ও দক্ষিণাঞ্চল নিম্নভূমি। এক হাজারেরও বেশি দ্বীপ ও অতি ক্ষুদ্র দ্বীপ গ্রেট ব্রিটেনকে ঘিরে রয়েছে।
ভাষা
মনে করা হয়, আধুনিক কালের সব কটি ব্রাইথোনিক ভাষা (ব্রেটোন, কর্নিশ, ওয়েলশ) একটি সাধারণ আদি ভাষা থেকে উৎসারিত। এই আদি ভাষাটিকে ব্রিটোনিক, ব্রিটিশ, কমন ব্রাইথোনিক, ওল্ড ব্রাইথোনিক বা প্রোটো-ব্রাইথোনিক নামে চিহ্নিত করা হয়। সম্ভবত এটি খ্রিস্টীয় ষষ্ঠ শতাব্দীতে প্রোটো-কেল্টিক বা আদি উপদ্বীপীয় কেল্টিক থেকে উৎপন্ন।
ফোর্থ ও ক্লাইড নদীর দক্ষিণে গ্রেট ব্রিটেনের বৃহত্তর অংশে রোমান অভিযানের আগে ব্রাইথোনিক ভাষাগুলিই ছিল প্রধান ভাষা। যদিও আইল অফ ম্যানে পরবর্তীকালে ম্যানক্স নামে একটি গৈডেলিক ভাষা চালু হয়েছিল। উতর স্কটল্যান্ডে চলত প্রিটেনিক ভাষা। যেটি পরবর্তীকালে পিকটিশ ভাষায় পরিণত হয়। এটিও সম্ভবত একটি ব্রাইথোনিক ভাষা ছিল।
রোমানরা দক্ষিণ ব্রিটেন জয় করে নেওয়ার পর (খ্রিস্টীয় ৪৩ থেকে ৪১০ অব্দ) সাধারণ ব্রাইথোনিক ভাষা প্রচুর লাতিন শব্দ ধার করে। আধুনিক ব্রাইথোনিক ভাষাগুলিতে লাতিন থেকে ধার করা প্রায় ৮০০ শব্দ রয়ে গিয়েছে। রোমান লেখকদের ব্যবহৃত ভাষাটির লাতিনীকৃত রূপটির নাম হল রোমানো-ব্রিটিশ। এখন এই দ্বীপে চলে আধুনিক ইংরেজি ভাষা।
ধর্ম
আদি মধ্যযুগ থেকে খ্রিস্টধর্ম গ্রেট ব্রিটেনের প্রধান ধর্ম। প্রাচীনকালে রোমানরা এই ধর্ম গ্রেট ব্রিটেনে নিয়ে আসে। সেই সময় এই ধর্ম ছিল আদি উপদ্বীপীয় খ্রিস্টধর্ম। সাধারণত মনে করা হয় খ্রিস্টীয় প্রথম অথবা দ্বিতীয় শতাব্দীতে খ্রিস্টধর্ম গ্রেট ব্রিটেনে এসেছিল। এখানে অ্যাংলিক্যানিজম (স্কটল্যান্ডে যা এপিস্কোপ্যালিজম নামে পরিচিত) খ্রিস্টধর্মের বৃহত্তম সম্প্রদায়। যুক্তরাজ্যের চার্চের প্রধান হলেন রাজা বা রানি। তাকে "সুপ্রিম গভর্নর অফ দ্য চার্চ অফ ইংল্যান্ড" বলা হয়। এটিই ইংল্যান্ডের রাষ্ট্রীয় চার্চ। বর্তমানে এই চার্চের অনুগামীর সংখ্যা ২ কোটি ৬০ লক্ষ। দ্বিতীয় বৃহত্তম সম্প্রদায় হল রোমান ক্যাথলিক চার্চ। খ্রিস্টীয় ষষ্ঠ শতাব্দীতে অগাস্টিনের মিশনের মাধ্যমে এই ধর্ম ইংল্যান্ডে এসেছিল। বর্তমানে ব্রিটেনে ৫০ লক্ষ ক্যাথলিক খ্রিস্টান বাস করেন। এদের মধ্যে ৪ লক্ষ ৫০ হাজার ক্যাথলিকের বাস ইংল্যান্ড ও ওয়েলসে এবং ৭৫০,০০০ ক্যাথলিক বাস করেন স্কটল্যান্ডে।
গ্রেট ব্রিটেনের তৃতীয় বৃহত্তম খ্রিস্টান সম্প্রদায় চার্চ অফ স্কটল্যান্ডের অনুগামীর সংখ্যা ২ কোটি ১০ লক্ষ। জন নক্স প্রবর্তিত এই চার্চ স্কটল্যান্ডের সরকারি চার্চ। এখানে যুক্তরাজ্যের রাজা বা রানি একজন লর্ড হাই কমাশনারের মাধ্যমে প্রতিনিধিত্ব করেন। মেথডিজম গ্রেট ব্রিটেনের চতুর্থ বৃহত্তম খ্রিস্টান সম্প্রদায়। জন ওয়েসলে অ্যাংলিক্যানিজম থেকে এই সম্প্রদায়কে পৃথক করেছিলেন। পুরনো শিল্পশহর ল্যাঙ্কাশায়ার ও ইয়র্কশায়ার এবং কর্নওয়ালের টিন খনি শ্রমিকদের মধ্যে এই মত জনপ্রিয়। ওয়েলসের প্রেসবিটারিয়ান চার্চ ওয়েলস অঞ্চলের বৃহত্তম সম্প্রদায়। এটি ক্যালভিনিস্টক মেথডিজম ) ,  মতের অনুগামী। [[সেন্ট অ্যালবান গ্রেট ব্রিটেনের পৃষ্ঠপোষক সন্ত। তিনি রোমানো-ব্রিটিশ যুগের প্রথম খ্রিস্টান শহিদ। খ্রিস্টধর্ম ত্যাগ করতে অস্বীকার করায় তাঁলে রোমান দেবতাদের উদ্দেশ্যে বলি দেওয়া হয়েছিল।
রাজধানী শহর
যুক্তরাজ্যের তিনটি কান্ট্রির রাজধানী শহর হল:
অন্যান্য প্রধান শহর
জনসংখ্যার হিসেবে গ্রেট ব্রিটেনের অন্যান্য বড়ো শহরগুলি হল বার্মিংহাম, গ্লাসগো, লিডস, লিভারপুল, ম্যানচেস্টার, নটিংহ্যাম ও শেফিল্ড।
মণ্ডী লোকসভা কেন্দ্র
মণ্ডী লোকসভা কেন্দ্রটি হিমাচল প্রদেশ রাজ্যের ৪ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ১৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,১৫০,৪০৮ জন।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি হিমাচল প্রদেশের সমগ্র লাহুল-স্পিতি, কুলু, মণ্ডী ও কিন্নর জেলা এবং চম্বা জেলার দক্ষিণ-পূর্বাংশ ও সিমলা জেলার উত্তরাংশে অবস্থিত বিধানসভা কেন্দ্রগুলি নিয়ে গঠিত।
ইতিহাস
মণ্ডী লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্র গুলি
লোকসভা কেন্দ্রটি হিমাচল প্রদেশ রাজ্যের ৬৮ টি বিধানসভা কেন্দ্রের মধ্যে ১৭ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য হিমাচল প্রদেশের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ১৭ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের পাঁচটি বিধানসভা কেন্দ্র (আনি, করসোগ, নাচন, বল্হ, রামপুর) তফসিলী জাতিদের ও চারটি বিধানসভা কেন্দ্র (ভরমৌর, লাহুল এবং স্পিতি, কিন্নর) তফসিলী উপজাতিদের জন্য সংরক্ষিত।
এই বিধানসভা কেন্দ্রটি হিমাচল প্রদেশ রাজ্যের বিধানসভা কেন্দ্রগুলির মধ্যে ২ নং বিধানসভা কেন্দ্র৷ এটি চম্বা জেলায় অবস্থিত৷ এটি তপসিলী উপজাতিদের জন্য সংরক্ষিত আসন৷ এই বিধানসভা কেন্দ্রটি হিমাচল প্রদেশ রাজ্যের বিধানসভা কেন্দ্রগুলির মধ্যে ২১ নং বিধানসভা কেন্দ্র৷ এটি লাহুল ও স্পিতি জেলায় অবস্থিত৷ এটি তপসিলী উপজাতিদের জন্য সংরক্ষিত আসন। এই বিধানসভা কেন্দ্রটি হিমাচল প্রদেশ রাজ্যের বিধানসভা কেন্দ্রগুলির মধ্যে ২২ নং বিধানসভা কেন্দ্র৷ এটি কুলু জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি হিমাচল প্রদেশ রাজ্যের বিধানসভা কেন্দ্রগুলির মধ্যে ২৩ নং বিধানসভা কেন্দ্র। এটি কুলু জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি হিমাচল প্রদেশ রাজ্যের বিধানসভা কেন্দ্রগুলির মধ্যে ২৪ নং বিধানসভা কেন্দ্র। এটি কুলু জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি হিমাচল প্রদেশ রাজ্যের বিধানসভা কেন্দ্রগুলির মধ্যে ২৫ নং বিধানসভা কেন্দ্র। এটি তপসিলী জাতিদের জন্য সংরক্ষিত আসন। এটি কুলু জেলায় অবস্থিত৷ এই বিধানসভা কেন্দ্রটি হিমাচল প্রদেশ রাজ্যের বিধানসভা কেন্দ্রগুলির মধ্যে ২৬ নং বিধানসভা কেন্দ্র। এটি তপসিলী জাতিদের জন্য সংরক্ষিত আসন। এটি মণ্ডী জেলায় অবস্থিত৷ এই বিধানসভা কেন্দ্রটি হিমাচল প্রদেশ রাজ্যের বিধানসভা কেন্দ্রগুলির মধ্যে ২৭ নং বিধানসভা কেন্দ্র। এটি একটি অসংরক্ষিত আসন। এটি মণ্ডী জেলায় অবস্থিত৷ এই বিধানসভা কেন্দ্রটি হিমাচল প্রদেশ রাজ্যের বিধানসভা কেন্দ্রগুলির মধ্যে ২৮ নং বিধানসভা কেন্দ্র৷ এটি মণ্ডী জেলায় অবস্থিত৷ এটি তপসিলী জাতিদের জন্য সংরক্ষিত আসন৷ এই বিধানসভা কেন্দ্রটি হিমাচল প্রদেশ রাজ্যের বিধানসভা কেন্দ্রগুলির মধ্যে ২৯ নং বিধানসভা কেন্দ্র৷ এটি মণ্ডী জেলায় অবস্থিত৷ এটি একটি অসংরক্ষিত আসন। এই বিধানসভা কেন্দ্রটি হিমাচল প্রদেশ রাজ্যের বিধানসভা কেন্দ্রগুলির মধ্যে ৩০ নং বিধানসভা কেন্দ্র৷ এটি মণ্ডী জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি হিমাচল প্রদেশ রাজ্যের বিধানসভা কেন্দ্রগুলির মধ্যে ৩১ নং বিধানসভা কেন্দ্র। এটি মণ্ডী জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি হিমাচল প্রদেশ রাজ্যের বিধানসভা কেন্দ্রগুলির মধ্যে ৩৩ নং বিধানসভা কেন্দ্র। এটি মণ্ডী জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি হিমাচল প্রদেশ রাজ্যের বিধানসভা কেন্দ্রগুলির মধ্যে ৩৪ নং বিধানসভা কেন্দ্র। এটি তপসিলী জাতিদের জন্য সংরক্ষিত আসন। এটি মণ্ডী জেলায় অবস্থিত৷ এই বিধানসভা কেন্দ্রটি হিমাচল প্রদেশ রাজ্যের বিধানসভা কেন্দ্রগুলির মধ্যে ৩৫ নং বিধানসভা কেন্দ্র। এটি একটি অসংরক্ষিত আসন। এটি মণ্ডী জেলায় অবস্থিত৷ এই বিধানসভা কেন্দ্রটি হিমাচল প্রদেশ রাজ্যের বিধানসভা কেন্দ্রগুলির মধ্যে ৬৬ নং বিধানসভা কেন্দ্র। এটি তপসিলী জাতিদের জন্য সংরক্ষিত আসন। এটি শিমলা জেলায় অবস্থিত৷ এই বিধানসভা কেন্দ্রটি হিমাচল প্রদেশ রাজ্যের বিধানসভা কেন্দ্রগুলির মধ্যে ৬৮ নং বিধানসভা কেন্দ্র। এটি তপসিলী উপজাতিদের জন্য সংরক্ষিত আসন। এটি কিন্নর জেলায় অবস্থিত৷
বশির আহমেদ
বশির আহমেদ (জন্ম: ১৯৩৯ - মৃত্যু: ১৯ এপ্রিল, ২০১৪) একজন বাঙালী সংগীতশিল্পী। বাংলাদেশী এই সঙ্গীতশিল্পী পাকিস্তান আমলে আহমেদ রুশদি বলে পরিচিত ছিলেন। তিনি শিল্পী নূর জাহানের সঙ্গে অনেক উর্দূ গান গেয়েছেন।
প্রারম্ভিক জীবন
১৯৩৯ সালের ১৯ নভেম্বর কলকাতার খিদিরপুরে জন্মগ্রহণ করেন। তার বাবার নাম নাসির আহমেদ। দিল্লির এক পরিবারের সন্তান বশির আহমেদ কলকাতায় ওস্তাদ বেলায়েত হোসেনের কাছ থেকে সঙ্গীত শেখার পর মুম্বাইয়ে চলে যান। সেখানে উপমহাদেশের প্রখ্যাত ওস্তাদ বড়ে গোলাম আলী খাঁ’র কাছে তালিম নেন।
কর্মজীবন
১৯৬৪ সালে সপরিবারে ঢাকায় আসেন। ঢাকায় আসার আগেই উর্দু চলচ্চিত্রে গান গাওয়া শুরু করে বশির আহমেদ। চলচ্চিত্রে ‘যব তোম একেলে হোগে হাম ইয়াদ আয়েঙ্গে’ গানটি পাকিস্তানে ব্যাপক জনপ্রিয়তা পায়। তার কণ্ঠস্বর ছিল মাধুর্যে ভরা। রাগ সঙ্গীতেও দখল ছিল তার। ওস্তাদ বড়ে গুলাম আলী খানের কাছে তালিম নেন তিনি। তালাশ চলচ্চিত্রে বিখ্যাত শিল্পী তালাত মাহমুদের সঙ্গে কাজ করেন।
মৃত্যু
২০১৪ সালের ১৯ এপ্রিল, শনিবার মোহাম্মদপুরে নিজের বাসায় তিনি মারা যান।
আয়াস মেহমেদ পাশা
আয়াস মেহমেদ পাশা (১৪৮৩-১৫৩৯) ছিলেন এক অটোমান উজির এবং ১৫৩৬ থেকে ১৫৩৯ সাল পর্যন্ত অটোমান সাম্রাজ্যের উজিরে আজম । তিনি হিমরে অঞ্চলে জন্মগ্রহণকারী আলবেনিয়ান ছিলেন। তাঁর বাবা ছিলেন আলবেনিয়ার উত্তরের শকোদ্রা শহর থেকে এবং তাঁর মা ছিলেন আলবেনিয়ার দক্ষিণে ভ্লোরা থেকে। দেভির্মে অনুশীলনের অধীনে তাঁকে ইস্তাম্বুল নেওয়া হয়েছিল এবং শেষ পর্যন্ত জেনিসারিদের আগায় পরিণত হন। তিনি চালদিরানের যুদ্ধে (১৫১৪) এবং অটোমান-মামলুক যুদ্ধে (১৫১৬-১৭) অংশ নিয়েছিলেন। ১৫২০-১৫২১ সময়কালে তিনি বেলারবে এর আনাতোলিয়া এলিয়েত এবং গভর্নর দামেস্ক ।। প্রথম সুলাইমানের শাসনামলে। তিনি বেলারবে হিসেবে দায়িত্ব পালন করেন রুমেলিয়া এলিয়েতের এবং তাকে তৈরি করা হয়েছিল উজির হিসেবে, অটোমান বিজয়ের পর রোডস ১৫২২ অভিজানে। তিনি অংশগ্রহণ করেন মহাক্স যুদ্ধে, ভিয়েনা নিরোধ যুদ্ধ এবং ইরাক (১৫৩৪-১৫৩৫)।
তিনি পারগলি ইব্রাহিম পাশার মৃত্যুদণ্ডের পরে ১৫৩৬ সালে উজিরে আজম হয়েছিলেন এবং ১৫৩৯ সালে তাঁর মৃত্যুর আগ পর্যন্ত এই পদটি বহাল রেখেছিলেন। তার প্রশাসনের অধীনে অটোমানরা কর্ফু অভিযান চালিয়েছিল (১৫৩৭) এবং ভিয়েনায় হাবসবার্গের বিরুদ্ধে যুদ্ধ শুরু করে (১৫৩৭-১৫৪০)। অধিকন্তু, তার নেটিভ ভ্লোর অঞ্চলটি পুরো অটোমান নিয়ন্ত্রণের অধীনে রাখা হয়েছিল এবং ডেলভিনার সানজাক তৈরি হয়েছিল। ইস্তাম্বুলে প্লেগের কারণে তিনি মারা যান এবং তাকে আইউপ সুলতান মসজিদে সমাধিস্থ করা হয়। থাম্ব|আইউপ সুলতান মসজিদ কবরস্থানে আয়াস মেহেমেদ পাশার সমাধি
সাহিত্যে এবং জনপ্রিয় সংস্কৃতিতে চিত্রিত
টিভি সিরিজে Muhteşem Yüzyıl, আয়াস মেহমেদ পাশা চরিত্র তুর্কি অভিনেতা দ্বারা করা হয় ( Fehmi Karaarslan) ।
হামারি আধুরি কাহানী
হামারি আধুরি কাহানী (বাংলাঃ আমাদের অসমাপ্ত গল্প) বিশেষ ফিল্মস এবং ফক্স স্টার স্টুডিও ব্যানারের অধীনে মোহিত সুরি দ্বারা নির্দেশ এবং মহেশ ভাট দ্বারা নির্মিত একটি ভারতীয় রোমান্টিক সিনেমা। সিনেমায় অভিনয় করেন ইমরান হাশমি, বিদ্যা বালান, এবং রাজকুমার রাও। সিনেমাটি মাহেশ ভাট এর বাবা, নানাভাই ভাট, শিরিন মোহাম্মদ আলী এবং তার মা এর প্রেম কাহিনী উপর ভিত্তি করে নির্মিত।
পটভূমি
সিনেমার শুরুতে দেখা যায় এক মহিলা (বাসুধা) বাস থেকে নামলেন। বাস্তার জেলার ১৫ কি.মি. আগে। কিছু পথ হাটার পরেই নিচে পড়ে যায়। একটি বয়স্ক মানুষ (হরি) তার স্ত্রী হ্যালুসিনেশন সম্পর্কে সাইকোলজিস্ট দেখতে যান। সিনেমায় বাসুধা এর অতীত এবং তার ছেলে সম্পর্কে জানা সত্ত্বেও,আরাভ তার প্রেমে পড়ে যায়। আর সেই সময় হরি (বাসুধার স্বামী) নিখোজ। হরি ফিরে আসার পর বাসুধা বিভ্রান্তে পড়ে যান, তিনি আসলেই কাকে চাছেন। একদিকে স্বামী আর একদিকে ভালোবাসার মানুষ। সিনেমার শেষে দেখা যায় আরাভ এবং বাসুধা মারা যায়, হরি তার স্ত্রীকে প্রচন্ড ভালোবাসেই যাচ্ছেন।
গান
এই চলচ্চিত্রের সঙ্গীতায়োজন করেছেন অমি মিশ্র, জিৎ গাঙ্গুলি এবং মিথুন।
আয়
একদিক থেকে ‘হামারি আধুরি কাহানি’ চলচ্চিত্রটিকে গড় সফল আর আরেক বিবেচনায় ব্যর্থ বলা যায়। প্রথমত চলচ্চিত্রটির আয় যেমন পূর্বাভাস দেয়া হয়েছিল তাই হয়েছে। কিন্তু কয়েকটি কারণে চলচ্চিত্রটি একক চলচ্চিত্রের সুবিধাটি আদায় করে নিতে পারেনি। এর অন্যতম যে ‘জুরাসিক ওয়ার্ল্ড’ তা বলার অপেক্ষা রাখে না। ইমরান হাশমি হাশমি আর বিদ্যা বালান অভিনীত ‘দ্য ডার্টি পিকচার’ (২০১১) ফিল্মটির মতো আয় (১৯০ কোটি রুপি) করতে না পারলেও তাদের শেষ ফিল্ম ‘ঘনচক্কর’-এর (২০১৩) পরিণতিও বরণ করতে হবে না ফিল্মটিকে। ৩০ কোটি রুপিতে নির্মিত শেষোল্লেখিত ফিল্মটি আয় করেছিল ৩৮ কোটি রুপি। মোহিত সুরির পরিচালনায় নির্মিত বলে ‘হামারি আধুরি কাহানি’কে নিয়ে দর্শক আর বোদ্ধাদের অনেক প্রত্যাশা ছিল। তা পূরণ হয়নি পুরোপুরি। বাড়াবাড়ি রকম মেলোড্রামার কারণে কাহিনীর বিস্তার ক্লান্তিকর মনে হতে পারে। প্রোমো দেখে কিন্তু সেভাবে এতোটা মেলোড্রামা থাকবে তা মনে হয়নি। মহেশ ভাট বিশেষ প্রডাকশনের ব্যানারে তার অভিজ্ঞতা থেকে ধার নিয়ে চলচ্চিত্রটি নির্মাণ করিয়েছেন।
হেরাবাই টাটা
হেরাবাই টাটা (১৮৭৯-১৯৪১) একজন ভারতীয় নারী অধিকার কর্মী এবং ভোটাধিকারী ছিলেন। ১৮৯৫ সালে তার বিয়ে হয়। তার স্বামী ছিলেন প্রগতিশীল এবং উনি তার(হেরাবাই) ও তার মেয়ের শিক্ষাকে সমর্থন করেছিলেন। তাদের বিদ্যালয়ের পড়াশুনার জন্য সাহায্য করতে টিউটর নিয়োগ করেছিলেন। টাটা পার্সি ছিলেন। ১৯০৯ সালে থিওসফির প্রতি আগ্রহ তৈরি হয় তার এবং কয়েক বছরের মধ্যেই অ্যানি বেসান্তের সাথে পরিচিত হন। প্রায় একই সময়ে  ১৯১১ সালে তিনি ভারতীয় ঐতিহ্যের সাথে ব্রিটিশ ভুক্তভোগী সোফিয়া দুলীপ সিংয়ের সাথে দেখা করেছিলেন। সোফিয়া দুলীপ সিং একজন ব্রিটিশ ভোটাধিকারী ছিলেন ভারতীয় ঐতিহ্য - এর সাথে। টাটা প্রভাবিত হয়েছিলেন সোফিয়া দুলীপ সিং এর থেকে একটা ভোটাধিকারী হওয়ার জন্য। একজন প্রতিষ্ঠাতা সদস্য এবং উইমেন্স ইন্ডিয়ান অ্যাসোসিয়েশনের সাধারণ সম্পাদক হিসাবে তিনি ১৯১৭ সালে মন্টাগু-চেমসফোর্ড তদন্তের আগে অধিকার লাভের জন্য আবেদনকারী মহিলাদের একজন হয়েছিলেন।
একজন প্রতিষ্ঠাতা সদস্য এবং উইমেন্স ইন্ডিয়ান অ্যাসোসিয়েশনের সাধারণ সম্পাদক হিসাবে তিনি ১৯১৭ সালে মন্টাগু-চেমসফোর্ড তদন্তের আগে অধিকার লাভের জন্য আবেদনকারী মহিলাদের একজন হয়েছিলেন।
নারীদের ভোটাধিকার অন্তর্ভুক্ত করতে যেসব সংস্কার প্রস্তাব করা হয়েছিল তা ব্যর্থ হলে, টাটা ও অন্যান্য নারীবাদীরা ভোটের প্রয়োজনীয়তা নিয়ে প্রতিবাদ ও নিবন্ধ প্রকাশ করতে শুরু করে। মন্টেগু -চেমসফোর্ড সংস্কার বাস্তবায়নের জন্য নির্বাচনী বিধিমালা তৈরির জন্য সাউথবোরো ফ্র্যাঞ্চাইজ কমিটিকে উল্লেখ করে তিনি টাইমস অব ইন্ডিয়ার জন্য একটি নিবন্ধ লিখেছিলেন, যেখানে তিনি উল্লেখ করেছিলেন যে কিছু পৌরসভা ইতিমধ্যেই মহিলাদের ভোট প্রদানের অনুমতি দিয়েছে, তাই অধিকার বাড়ানো ন্যায়সঙ্গত হবে। তা সত্ত্বেও, সাউথবোরো কমিটি মহিলাদের জন্য ভোটাধিকার অন্তর্ভুক্তিকে প্রত্যাখ্যান করে এবং তাদের সুপারিশ হাউস অফ লর্ডস অ্যান্ড কমন্সের যৌথ নির্বাচন কমিটিতে পাঠায়। বোম্বে ভোটাধিকার কমিটির পক্ষ থেকে  টাটাকে ইংল্যান্ডে জয়েন্ট কমিটির কাছে ভোটাধিকারের পক্ষে মামলা উপস্থাপনের জন্য বেছে নেওয়া হয়।
জীবনের প্রথমার্ধ
হেরাবাই ১৮৭৯ সালে বোম্বেতে জন্মগ্রহণ করেছিলেন, যা তখন ব্রিটিশ রাজের অন্তর্ভুক্ত ছিল। ষোল বছর বয়সে, তিনি এক টেক্সটাইল মিলের কর্মচারীর আর্দশীর বেজনজি টাটার সাথে বিবাহ বন্ধনে আবদ্ধ হন। পরিবারটি ছিল পার্সি। মহারাষ্ট্রে ১৮৯৮ সালের ২ মার্চ দম্পতিটির কন্যা মিথনের জন্ম হয়। তারা শীঘ্রই নাগপুরের নিকটবর্তী ফুলগাঁওতে চলে যান, যেখানে আর্দশির একটি টেক্সটাইল মিলে সহকারী মাস্টার তাঁতি হিসেবে কাজ করতেন। তিনি নারী শিক্ষার বিষয়ে চিন্তাধারায় প্রগতিশীল ছিলেন এবং হেরাবাই টাটাকে তার শিক্ষাকে আরও এগিয়ে নিতে সাহায্য করার জন্য টিউটর নিয়োগ করেছিলেন। আহমেদাবাদের একটি মিলে নিযুক্ত হয়ে, পরিবারটি ১৯৩১ সাল পর্যন্ত সেখানেই ছিল, যখন তারা বোম্বেতে স্থানান্তরিত হয়, আর্দশি একটি বড় টেক্সটাইল মিলের ম্যানেজার হিসাবে নিযুক্ত হন।
মৃত্যু এবং উত্তরাধিকার
টাটা 1941 সালে মারা যান। তার উত্তরাধিকারী হিসেবে বেশিরভাগই তার আরও বিখ্যাত কন্যা দ্বারা আচ্ছাদিত হয়েছিল, কিন্তু লেখক এবং অ্যাক্টিভিস্ট রিতা ব্যানার্জি বলেন, ভারতে ভোটাধিকারের লড়াইয়ে টাটা ছিলেন অন্যতম কেন্দ্রীয় ব্যক্তিত্ব। গেরাল্ডিন ফোর্বস, বিশিষ্ট করেছিলেন ইতিহাসের অধ্যাপক এবং মহিলা অধ্যয়ন বিভাগের পরিচালক বিভাগ, স্টেট ইউনিভার্সিটি অফ নিউ ইয়র্ক অস্বেগো তে, যেটাকে "রিয়াল সোলজার" বলে ডাকা হতো ভারতে নারীদের ভোটাধিকারের প্রচারে।
পিয়াল ডি সিলভা
পিয়াল ডি সিলভা শ্রীলঙ্কা নৌবাহিনীর একজন অ্যাডমিরাল ছিলেন। তিনি শ্রীলঙ্কার নৌবাহিনী কমান্ডার হিসেবে ১ জানুয়ারি ২০১৯ থেকে ১৪ জুলাই ২০২০ তারিখ পর্যন্ত দায়িত্ব পালন করেন।
নৌবাহিনীর কর্মজীবন
পিয়াল ১৯৮৪ সালে নেভাল অ্যান্ড ম্যারিটাইম একাডেমীতে ক্যাডেট হিসেবে যোগদান করেন ১২তম ব্যাচে। ১৯৮৬ সালের ফেব্রুয়ারি মাসে তিনি শ্রীলঙ্কা নৌবাহিনীর এক্সিকিউটিভ শাখায় সাব লেফটেন্যান্ট পদবীতে কমিশন প্রাপ্ত হন। তিনি ডুবুরি প্রশিক্ষণ গ্রহণ করেন এবং শ্রীলঙ্কা নৌবাহিনীর কমান্ডো শাখা স্পেশাল বোট স্কোয়াড্রনে যোগ দেন। তিনি চীন থেকে উচ্চতর প্রশিক্ষণ লাভ করেন।
তিনি বিভিন্ন যুদ্ধ-জাহাজের অধিনায়কত্ব করেন।
রিয়ার অ্যাডমিরাল পদবীতে তিনি উত্তরাঞ্চলীয় নৌ কমান্ডের ফ্ল্যাগ অফিসার কমান্ডিং এবং ফ্ল্যাগ অফিসার কমান্ডিং, নেভাল ফ্লিট হিসেবে দায়িত্ব পালন করেন। এছাড়াও এ পদবীতে তিনি নৌ সদরে ডাইরেক্টর জেনারেল অপারেশন্স হিসেবে দায়িত্ব পালন করেন, এবং নৌ প্রধান হবার পূর্বে তিনি ডেপুটি চীফ অব স্টাফ এবং চীফ অব স্টাফ ছিলেন।
গান্ধী টুপি
গান্ধী টুপি (गांधी टोपी) হল একটি সাদা সাইডক্যাপ (এমন টুপি যাকে ভাঁজ করে রাখা চলে)। এর সামনের ও পেছনের দিকটি তীক্ষ্ণ এবং মধ্যভাগ প্রশস্ত। এটি খাদি কাপড় দিয়ে তৈরি। ভারতীয় নেতা মহাত্মা গান্ধীর নামানুসারে এর নাম রাখা হয়েছে, তিনি ভারতের স্বাধীনতা আন্দোলনের সময় প্রথম এর ব্যবহারকে জনপ্রিয় করে তোলেন। সাধারণত ভারতীয় স্বাধীনতা সক্রিয় কর্মীরা এটি পরিধান করতেন, স্বাধীন ভারতে রাজনীতিবিদ এবং রাজনৈতিক কর্মীদের জন্য এটি একটি প্রতীকী ঐতিহ্য হয়ে উঠেছিল।
উৎপত্তি
১৯২০-২২ সাল নাগাদ অসহযোগ আন্দোলনের সময় থেকে ভারতে গান্ধী টুপির উদ্ভাবন হয়েছিল। সেই সময় থেকে এটি কংগ্রেসের আদর্শ পোশাক হয়ে উঠেছিল। ১৯২১ সালে, ব্রিটিশ সরকার গান্ধী টুপির ব্যবহার নিষিদ্ধ করার চেষ্টা করেছিল। ১৯২০-২১ সালে গান্ধী নিজে শুধুমাত্র এক বা দুই বছরের জন্য এই টুপি পরেছিলেন।
গান্ধীর স্বদেশে বোনা খাদির ঐতিহ্যবাহী ভারতীয় পোশাক ছিল তাঁর সাংস্কৃতিক গর্বের বার্তার প্রতীক। স্বদেশী পণ্যের ব্যবহার (ইউরোপে উৎপাদিত পণ্যের বিরোধিতা করে) ছিল স্বনির্ভরতা এবং ভারতের গ্রামীণ জনতার সঙ্গে সংহতির প্রতীক। গান্ধীর অধিকাংশ অনুসারী এবং ভারতীয় জাতীয় কংগ্রেস সদস্যরা প্রায় সকলেই এই টুপিটি ব্যবহার করতেন। সেই সময়ে যে কোনো ব্যক্তিই যখন এই টুপি পরতেন, তখন তিনিই স্বাধীনতা আন্দোলনের সাথে সংযুক্ত হয়ে যেতেন।
১৯০৭ থেকে ১৯১৪ সালের মধ্যে, "নিগ্রো" হিসাবে শ্রেণীবদ্ধ (গান্ধী দক্ষিণ আফ্রিকায় থাকাকালীন ভারতীয়দেরও বলা হত) দক্ষিণ আফ্রিকার কারাগারের বন্দীদের কারাগারে একই ধরনের টুপি পরতে হত। দক্ষিণ আফ্রিকার কারাগারে থাকার সময় গান্ধীকে "নিগ্রো" হিসাবে শ্রেণীবদ্ধ করা হয়েছিল এবং তাঁকে এই জাতীয় টুপি পরতে হয়েছিল। গান্ধীর ঘনিষ্ঠ বন্ধু হেনরি পোলাকের ধারণা অনুযায়ী সেইখান থেকেই গান্ধী টুপির উৎপত্তি। যাইহোক, কাকা কালেলকারকে লেখা একটি চিঠিতে গান্ধী বিস্তারিত বর্ণনা করেছেন, কীভাবে তিনি কাশ্মীরি টুপির উপর ভিত্তি করে তাঁর সাদা টুপির কল্পনা করেছিলেন।
স্বাধীনতার পর
স্বাধীনতা-পরবর্তী প্রথম প্রজন্মের ভারতীয় রাজনীতিবিদরা প্রায় সর্বজনীনভাবেই ভারতের স্বাধীনতা সংগ্রামের সদস্য ছিলেন। মহাত্মা গান্ধীর হত্যাকাণ্ডের পর গান্ধী টুপি একটি মানসিক গুরুত্ব পেয়েছিল, এটি ভারতের প্রথম প্রধানমন্ত্রী জওহরলাল নেহেরু এবং তাঁর মতো ভারতীয় নেতারা নিয়মিত পরতেন। লাল বাহাদুর শাস্ত্রী এবং মোরারজী দেশাইয়ের মতো পরবর্তী প্রধানমন্ত্রীরা এই ঐতিহ্যকে অব্যাহত রেখেছিলেন। ভারতীয় সংসদের অধিকাংশ সদস্য (বিশেষ করে রাজনীতিবিদ এবং কংগ্রেস দলের কর্মী) খাদি পোশাক এবং গান্ধী টুপি পরতেন। ১৫ই আগস্ট ভারতের স্বাধীনতা দিবস উদযাপন বা ২৬শে জানুয়ারী প্রজাতন্ত্র দিবস ঘোষণা করার সময় বিপুল সংখ্যক মানুষ টুপিটি পরেছিলেন।
জওহরলাল নেহরুকে সবসময় এই টুপি পরিহিত অবস্থায় দেখা যেত। ১৯৬৪ সালে, একটি মুদ্রা প্রকাশ করা হয়েছিল, যেখানে নেহরুকে টুপি পরিহিত দেখানো হয়নি। এটি ব্যাপকভাবে সমালোচিত হয়েছিল। পরবর্তীতে ১৯৮৯ সালে তাঁর জন্মশতবার্ষিকীতে আরেকটি নেহেরু মুদ্রা প্রকাশ করা হয়েছিল, যেখানে তাঁকে টুপি পরিহিত দেখানো হয়।
মহারাষ্ট্র রাজ্যের গ্রামীণ অংশে এখনো পুরুষদের দ্বারা পরিধান করা প্রতিদিনের সবচেয়ে জনপ্রিয় মস্তক আবরণী হিসেবে গান্ধী টুপির ব্যবহার রয়ে গেছে।
১৯৬৩ সালে মার্টিন লুথার কিং জুনিয়রের "আমার একটি স্বপ্ন আছে" (আই হ্যাভ এ ড্রিম) ভাষণে, মঞ্চে তাঁর পিছনে দাঁড়িয়ে থাকা অনেকেই গান্ধী টুপি পরেছিলেন।
পুনরুত্থান
২০১১ সালে, মহারাষ্ট্র রাজ্যের একজন বিশিষ্ট গান্ধীবাদী আন্না হাজারে ভারতে দুর্নীতি বিরোধী আন্দোলন শুরু করার পর গান্ধী টুপি আবারও ভারতে জনপ্রিয়তা লাভ করে। এই আন্দোলনের কেন্দ্রস্থল ছিল দিল্লি। ২০১১ সালের আগস্ট মাসে, গান্ধী টুপি পরা হাজার হাজার লোক দিল্লির রামলীলা ময়দানে জড়ো হয়েছিল আন্না হাজারেকে তাঁর আমরণ অনশনে সমর্থন করার জন্য। এই আন্দোলন দেশের অন্যান্য অনেক জায়গায় ছড়িয়ে পড়ে এবং এই উপলক্ষে অনেক স্টেডিয়াম, কমিউনিটি সেন্টার এবং মাঠ বুক করা হয়েছিল। এই গণ-আন্দোলনে সকল বয়সী, ধর্ম এবং সামাজিক অবস্থানের (প্রধানত মধ্যবিত্ত) মানুষ অংশগ্রহণ করেছিল, তাদের মধ্যে অনেকেই স্লোগান দিচ্ছিল এবং গান্ধী টুপি পরেছিল।
২০১৪ সালের নির্বাচনে, আম আদমী পার্টির কর্মীরা ব্যাপকভাবে গান্ধী টুপি পরিধান করেছিল এবং তাতে দলের নাম লেখা ছিল। ভারতীয় জনতা পার্টির সমর্থকরা একই ধরনের জাফরান রঙের টুপি পরে।
আলতাই প্রজাতন্ত্র
আলতাই প্রজাতন্ত্র (/ˈæltaɪ/; রুশ: Респу́блика Алта́й, রোমানাইজড: Respublika Altay, উচ্চারিত [rʲɪˈspublʲɪkə ɐlˈtaj]; আলতাই: Алтай Респу́блика এবং রেফারিলিমা [Altai: Алтай Республика] এবং আলপাইকোলিও [আলপিউরিকা] নামেও পরিচিত। গোর্নি আলতাই (রাশিয়ান: Горный Алтай, lit. 'The পর্বতীয় আলতাই'), দক্ষিণ সাইবেরিয়ায় অবস্থিত রাশিয়ার একটি প্রজাতন্ত্র।  এটি সাইবেরিয়ান ফেডারেল জেলার অংশ, এবং 92,903 বর্গ কিলোমিটার (35,870 বর্গ মাইল) এলাকা জুড়ে রয়েছে;  210,9 জনসংখ্যা সহ  এটি রাশিয়ার সবচেয়ে কম জনবহুল প্রজাতন্ত্র এবং সাইবেরিয়ান ফেডারেল ডিস্ট্রিক্টের সবচেয়ে কম জনবহুল ফেডারেল বিষয়।  গর্নো-আলতাইস্ক কোপেনহেগেন প্রজাতন্ত্রের রাজধানী।
ইতিহাস
বর্তমান আলতাই প্রজাতন্ত্র অঞ্চলটি খ্রিস্টপূর্ব ২০৯ সাল হতে ৯৩ খ্রিষ্টাব্দ পর্যন্ত জিওংনু সাম্রাজ্যের শাসনাধীন ছিল।
পরবর্তীতে আলতাই প্রজাতন্ত্রের দক্ষিণাংশ নাইমান খানাতের অধীনে আসে। বর্তমান আলতাই প্রজাতন্ত্র অঞ্চলটি অতীতে বিভিন্ন সময় বিভিন্ন সাম্রাজ্যের শাসনাধীন ছিল। এর মধ্যে মঙ্গোলীয় জিয়ানবেই রাজ্য (৯৩-২৩৪), রৌরান খানাত (৩৩০-৫৫৫), মঙ্গোল সাম্রাজ্য (১২০৬-১৩৬৮), গোল্ডেন হোরড (১২০৪-১৫০২), জুনঘার খানাত (১৬৩৪-১৭৫৮) এবং ১৭৫৭ হতে ১৮৬৪ সাল পর্যন্ত এই অঞ্চলটি চিং সাম্রাজ্যের অধীনে ছিল।
চিং শাসনামলে এই অঞ্চলটি দুইজন আলতিয় নুর উরিয়ানখাই শাসকের অধীন একটি অর্ধ-স্বায়ত্তশাসিত অঞ্চল ছিল। চিং প্রশাসনের সময়ে ১৭৬০ সালে সাইবেরিয়ার জেনারেল ফেডর ইভানোভিচ আলতাই নুর অঞ্চলে একটি অসামরিক অভিযান পরিচালনা করেন এবং দুর্গ নির্মাণ শুরু করেন। যেগুলো পরবর্তীতে চিংয়ের হেসেরি জালাফুংগাদের দ্বারা অপসারিত হয়। ১৮২০ এর দশকের দিকে এই অঞ্চলে নিয়মিত সীমান্ত প্রহরা কমতে থাকে এবং চুই নদীর অববাহিকা রুশরা দখল করে নেয়।
১৮৬৪ হতে ১৮৬৭ সালের মধ্যে তারবাগাতাই চুক্তির মাধ্যমে সম্পূর্ণ আলতান নুর উরিয়ানখাই অঞ্চলটি রাশিয়ার অন্তর্ভুক্ত হয় এবং স্বায়ত্তশাসন হারায়। পরবর্তীতে ১৯২২ সালের ১ জুন আলতাই ক্রাইয়ের অংশ হিসেবে ওইরত স্বায়ত্তশাসিত অঞ্চল (Ойро́тская автоно́мная о́бласть) গঠন করা হলে এই অঞ্চলটি পুনরায় স্বায়ত্তশাসন ফিরে পায়। এই অঞ্চলের আদি নাম ছিল বাজলা।১৯৪৮ সালের ৭ই জানুয়ারি অঞ্চলটিকে গোর্নো-আলতাই স্বায়ত্তশাসিত অঞ্চল (Го́рно-Алта́йская автоно́мная о́бласть) নামে নামকরণ করা হয়। ১৯৯২ সালে অঞ্চলটিকে পুনরায় আলতাই প্রজাতন্ত্র নামে নামকরণ করা হয়।
ভূগোল
আলতাই প্রজাতন্ত্র এশিয়ার ঠিক মধ্যভাগে আলতাই পর্বতমালায় অবস্থিত। এটি সাইবেরিয় তৈগা, কাজাখস্তানের স্তেপ এবং মঙ্গোলিয়ার আংশিক মরুভূমি এলাকার মধ্যবর্তী স্থানে অবস্থিত। প্রজাতন্ত্রের প্রায় ২৫% এলাকায় বনভূমি রয়েছে।
নদী ও হ্রদ সমূহ
কালো বিয়া নদীর উৎপত্তি হয়েছে টেলেটস্কই হ্রদে, হ্রদটি পর্বতমালার দক্ষিণ দিকের বিচ্ছিন্ন এলাকায় অবস্থিত এই অঞ্চলের বৃহত্তম হ্রদ। অপরদিকে, পান্না রংয়ের কাতুন নদীর উৎপত্তি হয়েছে গেব্লার হিমবাহ হতে, হিমবাহটি প্রজাতন্ত্রের সর্বোচ্চশৃঙ্গ মাউন্ট বেলুখাতে অবস্থিত। স্থানীয় আলতিয় অধিবাসি এবং এই এলাকায় বসবাসকারী রুশদের কাছে কাতুন নদীর বিশেষ ধর্মীয় তাৎপর্য রয়েছে। আলতাই লোককথায় বেলুখা পর্বতকে রহস্যময় শাম্ভালা রাজ্যের প্রবেশপথ হিসেবে বর্ণনা করা হয়েছে।
প্রজাতন্ত্রের জলপ্রণালীতে প্রায় ৭০০০ টি হ্রদ রয়েছে, যা প্রায়  এর অধিক এলাকাকে সংযুক্ত করেছে। টেলেটস্কই হলো এই অঞ্চলে বৃহত্তম হ্রদ, যার দৈর্ঘ্য  ও প্রস্থ । হ্রদটির মোট আয়তন প্রায়  এবং সর্বাধিক গভীরতা । আলতাইয়ের পার্বত্য হ্রদগুলো প্রচুর পরিমাণ বিশুদ্ধ পানির বৃহদাকার আধার। জনবসতি হতে দূরবর্তী স্থানে অবস্থিত হওয়ায় হ্রদগুলোর পানির বিশুদ্ধতা বজায় আছে। শুধুমাত্র টেলেটস্কই হ্রদেই প্রায়  বিশুদ্ধ পানির মজুদ রয়েছে।
এই অঞ্চলে পরিমাপকৃত প্রতিদিনের ভূগর্ভস্থ জল সঞ্চালনের পরিমাণ ২২ মিলিয়ন ঘনমিটার। যেখানে, বর্তমানে প্রতিদিন ব্যবহৃত জলের পরিমাণ ৪৪,০০০ ঘনমিটার।
পর্বত
আলতাই প্রজাতন্ত্রের প্রধান ভৌগোলিক দৃশ্য হলো পর্বতময় ভূখণ্ড। রাশিয়া, কাজাখস্তান, মঙ্গোলিয়া এবং চীনের বিস্তীর্ণ অঞ্চল নিয়ে গঠিত আলতাই পর্বতমালার রাশিয়ান অংশে আলতাই প্রজাতন্ত্র অবস্থিত, যা প্রজাতন্ত্রটির অধিকাংশ স্থান জুড়ে বিস্তৃত। অঞ্চলটিতে পর্যায়ক্রমে বিভিন্ন উল্লেখযোগ্য ভূমিকম্প সংঘটিত হবার ফলে এখানে সংকীর্ণ ও গভীর নদী উপত্যকা দ্বারা বিভক্ত উঁচু ও অমসৃণ পর্বত সৃষ্টি হয়েছে। প্রজাতন্ত্রের সর্বোচ্চশৃঙ্গ হলো মাউন্ট বেলুখা (৪,৫০৬ মি), যেটি উচ্চতার দিক থেকে সাইবেরিয়া অঞ্চলেরও সর্বোচ্চশৃঙ্গ।
প্রাকৃতিক সম্পদ
বিভিন্ন ধরনের জলাভূমি ও জলাধারগুলো আলতাই প্রজাতন্ত্রের সবচেয়ে গুরুত্বপূর্ণ প্রাকৃতিক সম্পদ। খনিজসমৃদ্ধ গরম পানির ঝর্ণাগুলো এর ভেষজ প্রভাবের কারণে পর্যটক এবং স্থানীয় অধিবাসীদের নিকট খুবই জনপ্রিয় গন্তব্য। এছাড়াও, আলতাই হিমবাহ বিপুল পরিমাণ বিশুদ্ধ জলের আধার। আলতাই হিমবাহে পরিমাপকৃত মোট বরফের পরিমাণ ৫৭ কিমি³, যার মধ্যে ৫২ কিমি³ হলো পানি। আলতাই হিমবাহে মজুদ থাকা পানির পরিমাণ প্রায় ৪৩ ঘনকিমি এবং এটি আলতাই অঞ্চলের নদীসমূহ দিয়ে বছরে গড়ে যে পরিমাণ পানি প্রবাহিত হয় তার তুলনায় বেশি। এই অঞ্চলের বৃহৎ হিমবাহ সমূহের মধ্যে উল্লেখযোগ্য হলো বৈশই তালদুরিন্সকি (৩৫ km²), মেনসু (২১ km²), সফিইস্কি  (১৭ km²) এবং বৈশই মাশেয় (১৬ km²)।
জলবায়ু
প্রজাতন্ত্রটিতে টেম্পারেট মহাদেশীয় জলবায়ু পরিলক্ষিত হয়। যেখানে ছোট ও উষ্ণ গ্রীষ্মকাল (জুন-আগস্ট) এবং দীর্ঘ, শীতল এবং মাঝে মাঝে অত্যন্ত শীতল শীতকাল (নভেম্বর-মার্চ) পরিলক্ষিত হয়।
সাধারনভাবে, প্রজাতন্ত্রের উত্তরাঞ্চলের তুলনায় দক্ষিণ-পশ্চিমাঞ্চলীয় বিভিন্ন এলাকা যেমনঃ উলাগানস্কি ও কোশ-আগাচস্কি প্রভৃতি এলাকার জলবায়ু অধীক রুক্ষ।